Jay Ajayi

Jay Ajayi, nado o 15 de xuño de 1993 en Londres, Reino Unido, é un xogador profesional estadounidense de fútbol americano que xoga na posición de running back para os Philadelphia Eagles da National Football League (NFL). Formado na Universidade de Boise State, foi elixido no Draft da NFL de 2015 no posto número 149 polos Miami Dolphins. No ano 2017 foi seleccionado por primeira vez para o Pro Bowl.

 Traxectoria 
Nado en Londres, Reino Unido, de pais nixerianos, mudouse no ano 2000 a Maryland, Estados Unidos, momento no que tiña sete anos. Posteriromente, mudáronse a Texas, onde acudiu ao Instituto Frisco. Alí xogou ao fútbol americano, onde como sénior correu 2.240 iardas e fixo 35 touchdowns. Tamén formou parte do equipo track & field do equipo campión do distrito como membro dos 4 x 400 m (3:21.75), 4 × 200 m (1:29.44) e 4 × 100 m (42.86). Tras acabar o instituto acudiu á Universidade de Boise State, onde en tres anos correu 3.796 iardas e fixo 55 touchdowns.

Estatísticas universitarias

  Correndo  Recibindo Year  Team                 2012  Boise State  82  548  6,7  71  4  1  14  0 2013  Boise State  249  1.425  5,7  71  18  22  222  1 2014  Boise State  347  1.823  5,3  74  28  50  535  4 Total  678  3.796  5,6  74  50  73  771  5

Tras a súa etapa universitaria, Ajayi foi escollido polos Miami Dolphins na quinta rolda do Draft da NFL de 2015, sendo o seu posto global o 149. O 7 de maio dese mesmo ano, o equipo de Florida ofrécelle un contrato de catro anos por 2,50 millóns de dólares, incluíndo unha bonificación pola sinatura de 220.813. Na temporada 2016 axuda ao seu equipo a disputar os Playoffs, aínda que acaban por perder ante os Pittsburgh Steelers na rolda wildcard. Tras acabar a temporada foi escollido para a Pro Bowl como membro do equipo a AFC.

 Palmarés 
 Pro Bowl (1): 2016

 Notas 

 Véxase tamén 
 Ligazóns externas 
 Perfil na páxina dos Miami Dolphins 
 Perfil na páxina dos Boise State Broncos 

Categoría:Xogadores dos Miami Dolphins
Categoría:Xogadores dos Philadelphia Eagles
Categoría:Nados en 1993
Categoría:Nados en Londres